Иван Вазов
За един чорбаджия, когато умре

chitanka.info

Веч умря! Умря горкият!

Отърва се веч светът!

Четир души го влечът,

в гроба му да го зарият,

червеците да гостът.

Сиромаси, кат видяха,

че отнасят тоз мръсник,

радостен изпущат вик,

дрипите им се засмяха.

Ази плача пък от жал!

Не че той е на носило,

но защото бих желал

да го видя на бесило!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.